**Zmluva o dielo**

**č. L.../2023**   
uzavretá podľa §536 a nasledujúcich zákona č.513/1991 Zb. Obchodného zákonníka v znení neskorších predpisov (ďalej len „Obchodný zákonník“)  
  
**Článok I.**

**Zmluvné strany**

**Objednávateľ:**   
Spoločnosť : **ELEKTRO RECYCLING, s.r.o.**

Sídlo: : Príboj 549, 976 13 Slovenská Ľupča

Zastúpená : Ing. Jozef Vašina, konateľ

IČO : 36057363

DIC : 2020095957

IČ pre DPH : SK2020095957

Zapísaný : Obchodný register OS B.Bystrica, Oddiel: Sro, Vložka č.8051/S

Tel. číslo : 048/4716321

E-mail : info@elektrorecycling.sk

(ďalej len „Objednávateľ“)

a

**Zhotoviteľ:**   
Spoločnosť : ............................

Sídlo : ..............................

Zastúpená : ..............................

IČO : ...............................

DIČ : ................................

IČ pre DPH : ................................

Bankové spojenie : ................................

Číslo účtu : .................................

Zapísaný : ..................................

Tel. číslo : .................................

E-mail : ................................

(ďalej len „Zhotoviteľ“)

uzatvárajú túto Zmluvu o dielo(ďalej len „Zmluva“):

Podkladom pre uzavretie tejto Zmluvy je zadávanie zákazky podľa pravidiel definovaných v Jednotnej príručke pre žiadateľov/prijímateľov k procesu a kontrole verejného obstarávania/obstarávania, verzia 2, s účinnosťou od 31.03.2022, ktorú vydal Centrálny koordinačný orgán: Ministerstvo regionálneho rozvoja a informatizácie Slovenskej republiky (ďalej len „Jednotná príručka“), s primeraním uplatnením ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

Podkladom pre uzavretie tejto Zmluvy je výsledok verejného obstarávania vykonaného s primeraným uplatnením zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“). Kupujúci na obstaranie predmetu tejto Zmluvy použil postup verejného obstarávania – zadávanie zákazky s nízkou hodnotou na dodanie tovaru podľa § 117 zákona č. 343/2015 Z. z. o verejnom obstarávaní.

**Článok II.**

**Všeobecné ustanovenia**

* 1. Zmluvou sa Zhotoviteľ zaväzuje Objednávateľovi zhotoviť vo vlastnom mene a na vlastné nebezpečenstvo dielo podľa článku 3 tejto zmluvy za dojednanú cenu.
  2. Objednávateľ sa zaväzuje riadne a včas vykonané funkčné dielo prevziať a za predmetné dielo zaplatiť Zhotoviteľovi dojednanú cenu podľa článku IV. tejto zmluvy.

**Článok III.**

**Predmet zmluvy**

* 1. Predmetom tejto Zmluvy je záväzok Zhotoviteľa zhotoviť pre Objednávateľa vo vlastnom mene a na vlastné nebezpečenstvo dielo uvedené v bode 3.2 tejto Zmluvy a záväzok Objednávateľa riadne a včas vykonané funkčné dielo prevziať a za predmetné dielo zaplatiť Zhotoviteľovi dojednanú cenu podľa článku IV. tejto zmluvy.
  2. Dielom sa podľa tejto Zmluvy rozumie:

Názov diela: Využitie slnečnej energie na výrobu elektriny v spoločnosti ELEKTRO RECYCLING s.r.o.

Špecifikácia diela: Dodávka a montáž fotovoltického zariadenia (ďalej len FVZ) – lokálneho zdroja, vrátane ale nie výlučne len:

* kompletný elektroprojekt, projekt elektroinštalácie, blezkozvodu a technická dokumentácia,
* doprava, montáž,
* uvedenie systému do prevádzky,
* prispôsobenie existujúcich zariadení u objednávateľa,
* zaškolenie obsluhy,
* kompletný inžiniering vrátane administratívnych úkonov,
* a ostatné v zmysle prílohy č. 1 k tejto zmluve o dielo (ďalej len „dielo“).

Miesto realizácie diela (Miesto plnenia):

Objekt spoločnosti ELEKTRO RECYCLING, s.r.o. Príboj 549, 976 13 Slovenská Ľupča.

* 1. Zhotoviteľ sa zaväzuje dodať a nainštalovať komponenty fotovoltického zariadenia – lokálneho zdroja podľa tejto zmluvy s dodržaním technickej špecifikácie diela uvedenej v Prílohe č.1 tejto Zmluvy.
  2. Zhotoviteľ je oprávnený zmeniť komponenty a súčasti diela uvedené v Prílohe č.1 podľa aktuálnej dostupnosti komponentov, za dodržania minimálne rovnakej kvality a parametrov ako sú komponenty uvedené v  Prílohe č.1. Prípadná zmena komponentov zo strany Zhotoviteľa musí byť vopred písomne odsúhlasená Objednávateľom.
  3. Zhotoviteľ sa zaväzuje vykonať inštaláciu diela riadne a včas, v súlade s odbornou starostlivosťou, podľa platných technických noriem, pokynov a odporučení stanovených výrobcami komponentov inštalovaného diela a v takej podobe, aby prevádzka nainštalovaného diela nevyžadovala už žiadne ďalšie doplňujúce inštalácie a aby nainštalované dielo bolo prevádzkyschopné, a to minimálne po dobu trvania záručnej doby.
  4. Zhotoviteľ nie je pri určení spôsobu vykonania diela viazaný pokynmi Objednávateľa s výnimkou určenia miesta a času inštalácie FVZ. Zhotoviteľ vykoná dielo v súlade so schválenou projektovou dokumentáciou a v súlade s vyjadreniami orgánov štátnej správy a príslušnými inštitúciami. Zhotoviteľ je oprávnený dať dielo alebo jeho časť vykonať na svoju zodpovednosť tretím osobám, ktoré musia byť odborne spôsobilé na inštaláciu zariadenia.
  5. Zhotoviteľ je povinný poskytnúť Objednávateľovi všetku dokumentáciu, osvedčenia a certifikáty k nainštalovanému dielu, a v prípade, ak o to Objednávateľ požiada, aj dodacie listy.
  6. Zhotoviteľ  pri prevzatí diela zaškolí zástupcu Objednávateľa na správnu obsluhu a údržbu dodaného a nainštalovaného diela .
  7. Zhotoviteľ minimálne 5 dní vopred písomne upovedomí Objednávateľa o tom, že dielo je riadne a kompletne zhotovené a vyzve ho na prevzatie riadne a kompletne zhotoveného diela. Objednávateľ prevezme len také dielo, ktoré je bez vád a nedorobkov. O odovzdaní riadne zhotoveného diela Zhotoviteľom a jeho prevzatí Objednávateľom sa spíše odovzdávací protokol, ktorý podpíšu oprávnení zástupcovia obidvoch zmluvných strán. V prípade, ak Objednávateľ riadne a kompletne zhotovené dielo bez vád a nedorobkov neprevezme, považujú zmluvné strany uvedený deň za deň splnenia záväzku Zhotoviteľa podľa tejto Zmluvy a Zhotoviteľ je oprávnený požadovať od Objednávateľa úhradu dohodnutej ceny diela podľa článku IV. tejto Zmluvy.
  8. Objednávateľ je ďalej povinný:
* poskytnúť potrebnú súčinnosť pri realizácii diela Zhotoviteľovi ako aj tretím stranám, ktoré Zhotoviteľ poveril vykonaním diela alebo jeho časti,
* byť prítomný alebo zabezpečiť svojho zástupcu na zaškolenie a prevzatie diela,
* zabezpečiť alebo umožniť používanie sociálneho a hygienického zariadenia pre pracovníkov Zhotoviteľa (WC a tečúca voda),
* zabezpečiť uzamykateľný priestor na uloženie komponentov diela a prípadne i montážneho vybavenia, pokiaľ to situácia na stavbe vyžaduje,
* informovať Zhotoviteľa o všetkých skutočnostiach, ktoré sú pre účely plnenia tejto Zmluvy potrebné.

**Článok IV.**   
**Cena a termín plnenia**

* 1. Celková cena za zhotovenie diela v rozsahu podľa článku III. bod 3.2 a 3.3 tejto zmluvy bola dohodnutá nasledovne:

|  |  |  |
| --- | --- | --- |
| **Pomenovanie:** | **Cena v EUR bez DPH** | **Cena v EUR**  **s DPH** |
| Fotovoltické zariadenie s príslušenstvom  Meniče | .................  ................. | ..........................  .......................... |
| Cena spolu: |  |  |

Uvedená cena je pevná a konečná a zahŕňa všetko, čo je potrebné k úplnému a riadnemu vykonaniu diela bez vád.

* 1. Uplatňuje sa prenos daňovej povinnosti v zmysle príslušnej legislatívy.
  2. Dohodnutá cena vychádza z ocenenia komponentov a prác podľa Prílohy č. 1 tejto zmluvy.
  3. Cena prípadných prác naviac, ktoré nie sú obsiahnuté v tejto zmluve a v Prílohe č. 1 tejto zmluvy, bude zmluvnými stranami vopred dohodnutá v písomnom dodatku k tejto zmluve. V prípade vykonania menšieho rozsahu prác oproti dohodnutému rozsahu sa dohodnutá cena diela znižuje o sumu určenú súčtom ceny dodávok, ktoré neboli v rámci plnenia zmluvy vykonané.
  4. Zhotoviteľ je oprávnený zvýšiť dohodnutú Cenu o sumu, ktorá nevyhnutne prevýši náklady účelne vynaložené Zhotoviteľom, a ktoré Zhotoviteľ hodnoverne preukáže. Prípadné zvýšenie dohodnutej ceny zo strany Zhotoviteľa musí byť vopred odsúhlasené oboma zmluvnými stranami a dohodnuté v písomnom dodatku k tejto zmluve.
  5. Termín dodania diela v rozsahu podľa článku III. bod 3.2 a 3.3 tejto zmluvy: **najneskôr do 31.12.2023.**

Zhotoviteľ môže po predchádzajúcej dohode s Objednávateľom dielo zhotoviť a odovzdať objednávateľovi aj pred dohodnutým termínom dokončenia diela.

* 1. V prípade zlých poveternostných podmienok sa termín predlžuje o dobu, počas ktorej Zhotoviteľ nemohol začať alebo pokračovať v realizácii diela. Za zlé poveternostné podmienky sa považujú dni, počas ktorých súvisle prší alebo sneží, alebo denná teplota nevystúpi nad 0°C, alebo nastanú iné podmienky znižujúce bezpečnosť a ochranu zdravia pri práci. Zhotoviteľ je povinný bezodkladne informovať Objednávateľa o predĺžení termínu písomne, uviesť predpokladaný počet dní predĺženia termínu a uviesť zdôvodnenie predĺženia termínu.

**Článok V.**

**Zodpovednosť za vady, záruka za akosť diela**

* 1. Zhotoviteľ zodpovedá za vady diela podľa príslušných zákonných ustanovení, predovšetkým podľa príslušných ustanovení Obchodného zákonníka. Dielo má vady, ak nie je kompletné, alebo nemá vlastnosti stanovené, touto zmluvou, všeobecne záväznými predpismi, prípadne vlastnosti obvyklé u diela tejto kategórie.
  2. Zhotoviteľ nezodpovedá za vady spôsobené používaním diela v rozpore s dokumentáciou na obsluhu a údržbu diela alebo poškodením diela zo strany Objednávateľa.
  3. Zhotoviteľ poskytuje na komponenty systému diela a montážne práce záruku 24 mesiacov odo dňa uvedenia diela do prevádzky, alebo odo dňa podpísania odovzdávacieho protokolu oboma zmluvnými stranami, a to podľa toho, ktorá z uvedených skutočností nastane neskôr. Táto záruka sa predlžuje vždy o jeden rok ak v roku predchádzajúcom roku predlženia záruky bude vykonaná servisná prehliadka diela v zmysle platne uzavretej servisnej zmluvy. Zhotoviteľ zároveň garantuje, že životnosť komponentov nového zariadenia je minimálne 20 rokov v prípade panelov a 10 rokov v prípade meničov napätia.
  4. Záručná doba na fotovoltické panely ktoré sú súčasťou diela podľa tejto Zmluvy je 15 rokov odo dňa uvedeného na záručnom liste k príslušným fotovoltaickým panelom a 25 rokov na udržanie 85% výkonu Záručné listy budú Objednávateľovi odovzdané pri odovzdaní diela podľa článku III. bod 3.9 tejto Zmluvy.
  5. Záručná doba na AC/DC menič a ostatné komponenty na AC strane je 36 mesiacov odo dňa podpisu preberacieho protokolu na dielo ako celok oboma zmluvnými stranami
  6. Objednávateľ je povinný reklamovať u Zhotoviteľa vady diela v lehote do 5 pracovných dní od zistenia vady.
  7. Vady zistené a reklamované v záručnej dobe je Zhotoviteľ povinný odstrániť:
* v prípade mesiacov: apríl až september - do 14 dní

- prípade mesiacov október až marec - do tridsiatich (30) dní po písomnom nahlásení Objednávateľom, preukázateľne doručenom Zhotoviteľovi,

* 1. V prípade vzniku škody porušením povinností vyplývajúcich z tejto Zmluvy ktorejkoľvek zmluvnej strane, má druhá zmluvná strana nárok na náhradu vzniknutej škody.

Zhotoviteľ vyhlasuje, že má uzatvorené poistenie zodpovednosti za škodu spôsobenú tretím osobám. Zhotoviteľ je povinný poistenie podľa predchádzajúcej vety udržovať po celú dobu až do odovzdania diela objednávateľovi v súlade s touto zmluvou Zhotoviteľ je povinný kedykoľvek na požiadanie Objednávateľa preukázať uzavretie a platnosť poistenia predložením poistnej zmluvy. Pokiaľ zhotoviteľ nepredloží objednávateľovi poistnú zmluvu, má objednávateľ právo buď odstúpiť od Zmluvy.

* 1. Objednávateľ je zodpovedný za technickú, statickú a stavebnú spôsobilosť budovy na ktorú budú inštalované fotovoltické panely. Objednávateľ bol informovaný o celkovej záťaži diela inštalovaného na streche objektu a zodpovedá za statickú odolnosť budovy pri predpokladanom zaťažení. Zhotoviteľovi boli objednávateľom predložené statické posudky budov, na ktorých bude dielo realizované. Zhotoviteľ na základe uvedených posudkov odsúhlasil vhodnosť objektov pre realizáciu diela.
  2. Pri inštalácii fotovoltického zariadenia budú vykonané drobné stavebné úpravy, najmä ale nie len prierazy pre káblové vedenia, upevňovanie súčastí elektrických rozvodov do obvodových konštrukcií stavby, inštalácia konštrukcie do telesa strechy (trapézový plech). Všetky stavebné úpravy a zásahy do konštrukcií budovy môžu byť vykonané iba po predchádzajúcom písomnom odsúhlasení Objednávateľom. Tieto budú vykonané a dokončené tak, aby zodpovedali príslušným stavebným štandardom.
  3. Objednávateľ zabezpečí prípadné potrebné administratívne úkony vo vzťahu k miestnej samospráve.
  4. Objednávateľ preberá na seba povinnosti spojené s existenciou fotovoltického zariadenia – lokálneho zdroja v zmysle legislatívnych požiadaviek. Objednávateľ sa môže so Zhotoviteľom písomne dohodnúť na zabezpečovaní administratívnych úkonov voči príslušným inštitúciám. Zhotoviteľ môže túto činnosť presunúť na tretiu stranu, ktorá má na uvedené úkony spôsobilosť.
  5. Po uplynutí záručnej doby v zmysle tejto zmluvy prechádza starostlivosť o fotovoltické zariadenie na Objednávateľa. Objednávateľ sa následne môže so zhotoviteľom písomne dohodnúť na pokračovaní zabezpečovania starostlivosti o dielo za odplatu aj po uplynutí záručnej doby.
  6. Objednávateľ je zodpovedný za prípadné rozšírenie poistného krytia zo strany poisťovne vzhľadom na inštalované zariadenie.
  7. Zhotoviteľ na seba preberá zodpovednosť za technickú úroveň diela spĺňajúceho legislatívne požiadavky a technické normy potrebné pre pripojenie do elektrickej siete, ako aj všetky ostatné požiadavky SSD, a.s. pre bezproblémové pripojenie fotovoltického zariadenia.

**Článok VI.**

**Platobné podmienky**

* 1. Objednávateľ sa zaväzuje zaplatiť zhotoviteľovi sumu vo výške 40% ceny diela na základe vystavenej zálohovej faktúry, na účet Zhotoviteľa, a to do 14 dní od podpisu tejto zmluvy obidvomi zmluvnými stranami.
  2. Objednávateľ sa zaväzuje zaplatiť Zhotoviteľovi cenu diela na základe vystavenej konečnej faktúry, v ktorej bude odpočítaná uhradená zálohová faktúra v zmysle bodu 6.1 tejto zmluvy. Zhotoviteľ má právo vystaviť konečnú faktúru až po riadnom dokončení diela a odovzdaní diela Objednávateľovi v súlade s čl. III. bod 3.9 tejto zmluvy. Splatnosť tejto faktúry je 14 dní od jej doručenia Objednávateľovi.
  3. Cena diela sa považuje za uhradenú momentom pripísania ceny v celej výške na účet Zhotoviteľa v zmysle faktúry vystavenej Zhotoviteľom.

**Článok VII.**

**Sankcie a náhrady škôd**

* 1. Ak sa dostane Objednávateľ do omeškania s úhradou svojho peňažného záväzku podľa tejto zmluvy, je povinný zaplatiť Zhotoviteľovi aj úrok z omeškania vo výške 0,05% z dlžnej sumy za každý deň omeškania po splatnosti. Úrok z omeškania je splatný do 3 kalendárnych dní odo dňa, kedy Zhotoviteľ vyzval Objednávateľa na jej zaplatenie.
  2. Náklady spojené s odstraňovaním vád reklamovaných v záručnej dobe, znáša v plnej výške Zhotoviteľ.
  3. V prípade, že Zhotoviteľ spôsobí Objednávateľovi škodu tým, že dodá dielo alebo jeho ľubovoľnú časť v rozpore so špecifikáciou uvedenou v tejto zmluve, zaväzuje sa nahradiť Objednávateľovi vzniknutú škodu v celom rozsahu.

**Článok VIII.**

**Podmienky vykonania diela**

* 1. Dohodnutý termín dokončenia diela (článok IV. bod 4.6 zmluvy) môže byť predĺžený, prípadne skrátený v prípade, že:

8.1.1 vznikne v priebehu realizácie stavby potreba vykonania prác naviac, ktoré nie sú predmetom tejto zmluvy,

8.1.2 v prípade zásahu vyššej moci, (napr. nepriazeň počasia, a ďalšie Zhotoviteľom priamo nezavinené zdržania)

* 1. Zhotoviteľ sa zaväzuje pri svojej činnosti zabezpečiť a dodržiavať na vlastné náklady čistotu, poriadok a bezpečnosť na stavenisku a v jeho okolí. Zhotoviteľ sa zaväzuje dodržiavať bezpečnosť pri práci (BOZP), hygienu, požiarne a ekologické predpisy. Po ukončení realizácie je Zhotoviteľ povinný odstrániť odpady a nečistoty, ktoré vznikli pri vykonávaní diela na vlastné náklady. Zhotoviteľ je povinný zaviazať k rovnakej povinnosti aj svojich subdodávateľov, avšak za prípadné škody zodpovedá voči Objednávateľovi vždy Zhotoviteľ.
  2. Nebezpečenstvo škody na diele znáša Zhotoviteľ až do odovzdania a prevzatia diela podľa článku III. bod 3.9 tejto zmluvy, v celom rozsahu zodpovedá za škody vzniknuté v súvislostí s vykonávaním diela a je povinný takto vzniknuté škody odstrániť na svoje náklady.
  3. Objednávateľ má právo od tejto zmluvy okamžite odstúpiť v prípade, že:

8.4.1 Zhotoviteľ nezačal s realizáciou diela u v dohodnutom termíne podľa článku IV. bod 4.6 tejto zmluvy, a to ani na základe preukazne doručenej výzvy Objednávateľa,

8.4.2 Zhotoviteľ s realizáciou diela začal, avšak realizáciu diela nedokončil a je v omeškaní s dokončením diela o viac ako 20 dní z dôvodov priamo na jeho strane, oproti termínu dohodnutému v článku IV. bod 4.6 tejto zmluvy. Z uvedeného omeškania sú vylúčené okolnosti v zmysle článku IV, bodu 4.7 a článku VIII, bodu 1 tejto zmluvy.

* 1. Zhotoviteľ je oprávnený od zmluvy odstúpiť v prípade, že:
     1. Objednávateľ bude v omeškaní s akoukoľvek platbou podľa tejto Zmluvy o viac ako 7 dní a tento nedostatok neodstráni ani na základe písomnej výzvy Zhotoviteľa v dodatočnej lehote nie kratšej ako 7 dní,
  2. Zhotoviteľ je oprávnený Objednávateľovi v prípade odstúpenia od tejto Zmluvy zo strany Objednávateľa alebo Zhotoviteľa fakturovať sumu vo výške skutočne vynaložených nákladov, ktoré preukázateľne vynaložil na realizáciu diela do dňa odstúpenia od zmluvy v cenách podľa Prílohy č.1 tejto zmluvy.
  3. Odstúpenie je účinné dňom, kedy je toto odstúpenie doručené druhej zmluvnej strane. Odstúpením od Zmluvy zanikajú všetky práva a povinnosti zmluvných strán vyplývajúce z tejto Zmluvy, okrem nárokov na náhradu škody, nárokov na zmluvné alebo zákonné sankcie, a nárokov na zaplatenie ceny za časť Diela, ktorá bola do odstúpenia od tejto zmluvy zrealizovaná.
  4. Pred samotným začatím prác Objednávateľ odovzdá príslušné pracovisko Zhotoviteľovi a Zhotoviteľ po ukončení prác pracovisko odovzdá Objednávateľovi.

**Článok IX**

**Vlastnícke práva**

* 1. K prechodu vlastníckeho práva k predmetu diela dôjde zaplatením Ceny diela v zmysle článku IV tejto zmluvy.

**Článok X.**

**Ďalšie dojednania**

* 1. Zmluva nadobúda platnosť dňom podpísania oboma zmluvnými stranami a účinnosť dňom nasledujúcom po dni splnenia nasledujúcich podmienok:

1. administratívna kontrola verejného obstarávania zo strany Poskytovateľa, je ukončená dňom odoslania Správy z kontroly procesu verejného obstarávania Prijímateľovi – obstarávateľovi,
2. dôjde k nadobudnutiu účinnosti Zmluvy o poskytnutí NFP z  Európskeho fondu regionálneho rozvoja v rámci Schémy štátnej pomoci na podporu využívania obnoviteľných zdrojov energie v zmyslu dodatku č. 3 medzi kupujúcim ako Prijímateľom príspevku a poskytovateľom príspevku.

V prípade, že zmluva o poskytnutí Nenávratného finančného príspevku podľa písm c) uvedeného vyššie v tomto bode nebude uzavretá, má kupujúci právo od Zmluvy odstúpiť, pričom toto jednostranné odstúpenie nezakladá žiadne právo predávajúcemu na úhradu nákladov spojených s plnením predmetu zmluvy ani na akúkoľvek inú náhradu.

* 1. Pokiaľ nie je v zmluve uvedené inak, meniť a dopĺňať túto zmluvu je možné len na základe zhodného prejavu vôle zmluvných strán písomnými dodatkami.
  2. Práva a povinnosti zmluvných strán, ktoré nie sú upravené touto zmluvou, sa spravujú príslušnými ustanoveniami Obchodného zákonníka, prípadne ďalšími právnymi predpismi.
  3. Zmluva je vyhotovená v troch (3) rovnopisoch, z ktorých dva obdrží Objednávateľ a jeden Zhotoviteľ.
  4. Neoddeliteľnou súčasťou tejto zmluvy je Príloha č. 1 – Ponuka/Cenový návrh inštalácie fotovoltického zariadenia.
  5. Objednávateľ súhlasí so spracovaním a uchovaním svojich osobných údajov Zhotoviteľom po dobu vyžadovanú všeobecne záväznými predpismi v súlade s ustanoveniami zákona 18/2018 Z.z. o ochrane osobných údajov v platnom znení. Zhotoviteľ súhlasí so spracovaním a uchovaním svojich osobných údajov Objednávateľom po dobu vyžadovanú všeobecne záväznými predpismi v súlade s ustanoveniami zákona 18/2018 Z.z. o ochrane osobných údajov v platnom znení.
  6. Predávajúci a kupujúci sú povinní strpieť výkon kontroly/auditu súvisiaceho s dodávaným tovarom, prácami a službami v prípade ak kupujúci bude úspešným žiadateľom o poskytnutie nenávratného finančného príspevku z Plánu obnovy financovaného z prostriedkov z Európskeho fondu regionálneho rozvoja v rámci Schémy štátnej pomoci na podporu využívania obnoviteľných zdrojov energie v zmyslu dodatku č. 3 v platnom znení zverejnenou na webovom sídle: https://www.op-kzp.sk/obsah-vyzvy/79-vyzva-zamerana-na-vystavbu-zariadeni-na-vyuzitie-slnecnej-energie-na-vyrobu-elektriny-opkzp-po4-sc411-2022-79/, prioritná os: 4. Energeticky efektívne nízkouhlíkové hospodárstvo vo všetkých sektoroch, Investičná priorita: 4.1 Podpora výroby a distribúcie energie z obnoviteľných zdrojov, Špecifický cieľ: 4.1.1 Zvýšenie podielu obnoviteľných zdrojov energie na hrubej konečnej energetickej spotrebe SR, a vyhlasovateľom výzvy: Slovenská inovačná a energetická agentúra ako sprostredkovateľský orgán pre Operačný program Kvalita životného prostredia v zastúpení Ministerstva Životného prostredia Slovenskej Republiky ako riadiaceho orgánu pre Operačný program Kvalita životného prostredia, a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu sú najmä: a) Ministerstvo životného prostredia Slovenskej republiky a ním poverené osoby, b) Správcu programu, c) Útvar následnej finančnej kontroly a nimi poverené osoby, d) Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby, e) Orgán auditu, jeho spolupracujúce orgány a nimi poverené osoby, f) Splnomocnení zástupcovia Európskej Komisie a Európskeho dvora audítorov, g) Osoby prizvané vyššie uvedenými orgánmi v súlade s príslušnými právnymi predpismi SR a ES.
  7. Zmluvné strany vyhlasujú a potvrdzujú, že súhlasia s obsahom zmluvy, že táto zmluva vyjadruje ich skutočnú, vážnu a slobodnú vôľu a že túto zmluvu neuzavreli ani v tiesni ani za nápadne nevýhodných podmienok. Na znak toho zmluvné strany túto zmluvu vlastnoručne podpisujú.

Príloha č.1: Ponuka/Cenový návrh inštalácie fotovoltickej elektrárne.

V ......................................... dňa .................... V Slovenskej Ľupči dňa ......................

...................................................... ....................................................

Zhotoviteľ Objednávateľ

.............................................. ELEKTRO RECYCLING, s.r.o.

zastúpená zastúpená

.............................. Ing. Jozef Vašina

.................. konateľ